open-index/open-wikipedia-markdown huggingface dataset:
Namdrikas

**Namdrikas** () – koralinis atolas Ramiajame vandenyne, Maršalo Salose, Raliko salų grandinės pietinėje dalyje. Atolas yra 145 km į pietvakarius nuo Džaluito. Tarpe šių atolų dar yra maža Kilio sala.

Atolas prizmės formos. Jį sudaro dvi salelės: didžiąją dalį rifo žiedo užimanti Namdriko salelė ir šiaurės vakariniame kampe esanti Matamato salelė. Bendras sausumos plotas – 2,8 km². Lagūna užima 8,4 km².

1998 m. Namdriko atole gyveno 814 žmonių. Dauguma jų susitelkę atolo pietuose. Atolo šiaurėje yra lėktuvų nusileidimo takas. Verčiamasi kopros apdirbimu, perlų auginimu. Yra 3 bažnyčios, mokykla, saulės jėgainė.
Kilis (sala)

**Kilis** () – koralinė sala Ramiajame vandenyne, Maršalo Salose, Raliko salų grandinės pietinėje dalyje. Yra 48 km į pietvakarius nuo Džaluito, į šiaurės rytus nuo Namdriko.

Sala nusidriekusi pietvakarių–šiaurės rytų kryptimi, jos plotas 0,93 km². Tai viena mažiausių iš Maršalo Salų. Apsupta koralinio rifo.

Iki 1948 m. Kilis buvo negyvenamas. Į jį amerikiečiai atkeldino Bikinio atolo, kuris buvo pradedamas naudoti kaip branduolinių bandymų poligonas, gyventojai. Pradžioje šie žmonės gyveno Kvadžaleino atole palapinėse, bet vėliau buvo nutarta juos perkelti į Kilį. Ši sala pasižymi ribotais resursais, tačiau JAV įsipareigojo jos gyventojams teikti paramą.

2005 m. Kilio saloje gyveno 602 žmonės. Praktiškai visas salos paviršius apgyvendintas. Yra lėktuvų tūpimo takas. Dėl rifo prieplaukos nėra, kroviniai ir žmonės iš laivų gabenami valtimis. Yra dvi bažnyčios, vidurinė mokykla. Verčiamasi kopros eksportu, auginami duonmedžiai, papajos, bananai, cukranendrės. Dėl lagūnos nebuvimo galimybės žvejybai menkos. Dauguma maisto produktų importuojama.
Kvinta (grupė)

**Grupė „Kvinta“** (reikš. muzikinis intervalas, apimantis penkis gretimus diatoninės dermės laipsnius) – Lietuvos pop stiliaus vaikinų grupė iš Kauno, gyvavusi 2006–2014 metais. Grupės sudėtyje dainavo Audrius Janonis, Tauras Macas, Tautvydas Sinkevičius, Vainius Bizunevičius, o kiek anksčiau ir Nojus Bartaška.

## Grupės biografija
2006 m. pirmasis grupės „Kvinta“ pasirodymas Lietuvos vaikų ir jaunimo centre vykusiame tarptautiniame dainų konkurse įvertintas Grand Prix apdovanojimu, nacionalinės Vaikų Eurovizijos finale užimta antra vieta (2008 m.), Lietuvos televizijos laidoje „Talentų ringas“ „Kvinta“ nominuota kaip profesionaliausia atlikėjų grupė (2008 m.), tarptautiniame populiariosios dainos konkurse „Berliner Perle“ – pirma vieta (2009 m.), Lenkijoje Švidnicos miesto tarptautinio vaikų ir jaunimo festivalyje „Zimowa Fiesta – festiwal w Świdnicy“ – Grand Prix ir kartu parsivežtas geriausių atlikėjų titulas (2009 m.). 2009 m. grupė sudalyvavo TV3 organizuotame „Lietuvos talentų“ konkurse, kurio pusfinalyje užėmė ketvirtąją vietą ir vos per plauką nepateko į finalą. 2010 m. „Lietuvos talentų“ konkurse grupė „Kvinta“ pateko į finalą ir jame užėmė septintąją vietą. 2011 m. grupė „Kvinta“ TV3 projekte „Vaikų balsas“ nominuota kaip geriausia metų grupė, iškovota trečioji vieta.

## Šaltiniai
Ross Barkley

**Rosas Barklis** (; g. 1993 m. gruodžio 5 d. Liverpulyje) – Anglijos nacionalinės rinktinės ir „Chelsea FC“ klubo vidurio saugas.

## Karjera

### Klubinė karjera
Sulaukęs 11 metų, Barklis ėmė treniruotis „Everton“ jaunimo komandoje. Į pagrindinės komandos sudėtį jis buvo įtrauktas prieš 2010–2011 m. sezoną, tačiau rungtynėse už Anglijos U-19 rinktinę lūžusi koja sugriovė viltis debiutuoti Premier League.

Pirmąsias rungtynes pagrindinėje sudėtyje Barklis sužaidė 2011–2012 m. sezone prieš „Queens Park Rangers FC“ ir buvo pripažintas geriausiu rungtynių žaidėju. Keletas sėkmingų pasirodymų netruko pakelti futbolininko vertę ir 2011 m. gruodį jis pasirašė 4 su puse metų sutartį.

2012 m. rugsėjį jis buvo mėnesiui paskolintas „Sheffield Wednesday FC“. Po sėkmingo žaidimo nuomos laikotarpis buvo pratęstas ir Barklis klube per sezoną sužaidė 13 rungtynių, pelnydamas 4 įvarčius. Grįžęs į „Evertoną“, 2013 m. sausį jis vėl buvo paskolintas vienam mėnesiui, šį kartą „Leeds United AFC“ komandai.

2013–2014 m. sezone jis prisijungė prie pagrindinės „Evertono“ komandos ir pelnė pirmąjį įvartį debiutinėse rungtynėse su „Norwich City FC“ (2–2). Barkliui pavyko įsitvirtinti pagrindinėje komandos sudėtyje ir, sezonui įpusėjus, jis jau buvo pelnęs keletą geriausio rungtynių futbolininko apdovanojimų.

### Tarptautinė karjera
Barklis yra rungtyniavęs visose Anglijos jaunimo rinktinėse. U-16 komandoje jis debiutavo 2008 m. rugsėjį, būdamas 14 metų. 2010 m. su U-17 rinktine jis laimėjo Europos čempionatą, per kurį pelnė 2 įvarčius.

2013 m. rugpjūtį Barklis buvo pakviestas į nacionalinę Anglijos rinktinę, kurioje debiutavo po mėnesio Pasaulio čempionato atrankos rungtynėse su Moldova (4–0), kai pakeitė Jack Wilshere.

## Dalyvavimas čempionatuose

|}

## Šaltiniai
Floreščio rajonas

**Floreščio rajonas** – vienas iš Moldovos administracinių vienetų, esantis šalies šiaurės rytuose. Administracinis centras Floreštis. Kiti rajono miestai: Gindeštis, Markuleštis. Taip pat yra 34 kaimai bei 37-ios komunos. 2012 m. duomenimis, rajone gyveno 89 500 gyventojų.

## Geografija
Floreščio rajonas šiaurėje ribojasi su Soroka, šiaurės vakaruose su Drokija, pietuose su Teleneščiu, rytuose su Kamenka, pietryčiuose su Šoldeneščiu ir vakaruose su Sindžerėju. Aukščiausias rajono taškas siekia 289 m.

## Tautinė sudėtis
Kevin Mirallas

**Kevinas Miralesas** (*Kevin Mirallas*; g. 1987 m. spalio 5 d.) – ispanų kilmės Belgijos futbolininkas. Atstovavo Belgijos nacionalinei rinktinei.

## Karjera

Karjeros pradžioje Miralesas atstovavo gimtojo Lježo „Standard“ klubui, tačiau profesionalo karjerą pradėjo išvykdamas į Prancūziją, kur 2004 m. pasirašė sutartį su „Lille OSC“ klubu. Čia sėkmingai rungtyniavo 4 sezonus ir 2008 m. už 4 milijonus eurų persikėlė į „AS Saint-Étienne“.

2010 m. vasarą Miralesas nuomos pagrindais persikėlė į Graikiją, „Olympiacos FC“ klubą, kuris netruko išpirkti jo kontraktą už 2,5 milijono eurų. Debiutiniame sezone jis pelnė 14 įvarčių ir tapo rezultatyviausiu komandos žaidėju, o čempionate nusileido tik „Panathinaikos FC“ puolėjui Djibril Cissé. 2011–12 m. sezone Miralesas pelnė 20 įvarčių (tarp jų vieną „hat–trick“), o jo komanda antrą kartą iš eilės tapo Graikijos čempionais.

2012 m. Miralesas už 6 milijonus svarų sterlingų persikėlė į „Everton FC“. Debiutinėse rungtynėse su „Aston Villa FC“ jo pelnytas įvartis nebuvo įskaitytas dėl nuošalės, tačiau po 4 dienų League Cup turnyro susitikime prieš „Leyton Orient FC“ jis pelnė 2 įvarčius ir atliko 2 rezultatyvius perdavimus (rungtynės baigėsi rezultatu 5–0). Rugsėjo 22 d. jis pelnė pirmąjį įvartį Premier League, tačiau vėliau dėl dažnų traumų Miralesas dažnai komandoje atlikdavo ne pagrindinį vaidmenį. 2013–14 m. sezone jis įsitvirtino pagrindinėje komandos sudėtyje.

## Rinktinės
Miralesas atstovavo visų amžiaus grupių Belgijos rinktinėms, o 2007 m. debiutavo nacionalinėje rinktinėje.

## Dalyvavimas čempionatuose

|}

## Išnašos

## Nuorodos
*
James McCarthy

**Džeimsas Makartis** (; g. 1990 m. lapkričio 12 d.) – buvęs futbolininkas, Airijos nacionalinės rinktinės vidurio saugas.

## Karjera

### Hamilton Academical

Makartis gimė ir užaugo Glazge. Nuo vaikystės būdamas „Celtic FC“ klubo gerbėju, stengėsi patekti į šios komandos jaunimo grupę, tačiau dėl didelio norinčiųjų skaičiaus jam to padaryti nepavyko ir teko rinktis kitą klubą.

Tapęs „Hamilton Academical FC“ nariu, Makartis debiutavo pagrindinėje sudėtyje 2006 m. rugsėjį, tapdamas jauniausiu komandos žaidėju XXI amžiuje. Lapkričio 11 d., likus dienai iki 16 gimtadienio, jis pirmą kartą pradėjo rungtynes starto sudėtyje.

2007–08 m. sezone klubas iškovojo kelialapį į aukščiausiąją lygą ir Makartis pasirašė naują 3 metų sutartį. Debiutiniame aukščiausios lygos sezone 2008–09 m. jis pelnė geriausio jaunojo futbolininko prizą.

### Wigan Athletic
2009 m. vasarą Makartis persikėlė į Angliją po to, kai „Wigan Athletic FC“ už jį sumokėjo 1,2 milijono svarų sterlingų. Jo debiutas įvyko rungtynėse su „Manchester United FC“, o pirmąjį įvartį pavyko pasiekti FA Cup taurės rungtynėse su „Hull City FC“.

2010–11 m. sezono pradžia Makarčiui buvo sėkminga, tačiau spalio 23 d. rungtynėse su „Bolton Wanderers FC“ jis patyrė traumą, kurią gydėsi 3 mėnesius. Grįžęs jis sėkmingai įsiliejo į komandą ir 2011 m. rugpjūtį pasirašė naują 5 metų sutartį. 2013 m. jis su komanda laimėjo FA Cup taurę, finale įveikdami „Manchester City FC“, tačiau Premier League susiklostė nesėkmingai ir „Wigan Athletic FC“ iškrito į žemesnį divizioną.

### Everton
2013–14 m. sezoną Makartis pradėjo „Wigan“ komandoje, tačiau sužaidė joje tik 5 rungtynes. Rugsėjo 13 d. treneris Roberto Martinez, buvęs „Wigan Athletic FC“ treneris, naujajame sezone persikėlęs dirbti į „Everton FC“, perpirko Makarčio sutartį už 13 milijonų svarų sterlingų. Ilgą laiką jis buvo pagrindinės sudėties žaidėjas, tačiau 2018 m. sausio 20 d. rungtynėse su West Bromwich Albion FC susilaužė koją ir nerungtyniavo beveik metus. Tuo laikotarpiu komandoje ne kartą keitėsi treneriai, o atėjus į komandą Marco Silvai ir naujiems žaidėjams, Makartis po traumos buvo beveik neregistruojamas rungtynėms.

### Crystal Palace
2019 m. vasarą Makartis buvo parduotas Crystal Palace FC klubui už 3 mln. svarų.

## Rinktinės
Sulaukęs 16 metų , Makartis buvo pakviestas atstovauti Airijos jaunimo rinktinei, nes jo senelis buvo kilęs iš šios šalies. Vėliau jis tvirtino, kad būtų pasirinkęs atstovauti Škotijai, jeigu būtų sulaukęs jų pasiūlymo anksčiau negu iš airių. Vėliau škotai mėgino jį prisivilioti pas save, tačiau futbolininkas sprendimo nekeitė ir liko atstovauti Airijai.

; jJunimo rinktinės
Nuo 2007 m. atstovavo įvairaus amžiaus Airijos jaunimo  rinktinėms.

; Nacionalinė rinktinė
2010 m. kovo 2 d. debiutavo Airijos nacionalinėje rinktinėje draugiškose rungtynėse prieš Braziliją. varžovai nugalėjo airius rezultatu 2-0.

## Dalyvavimas čempionatuose

|}

## Išnašos

## Nuorodos
* Transfermarkt
* Globalsportsarchive
Melanžinis verpalas

**Melanžinis verpalas** (), *melanžas* – verpalas iš dviejų ar daugiau spalvų pluoštų, sumaišytų prieš verpimą; kiekvienas mišinio pluoštas yra vienaspalvis. Gali būti iš medvilnės, vilnos, dirbtinio pluošto. Pluoštas paprastai nudažomas prieš verpimą, kartais naudojami natūralios spalvos pluoštai. 

Audeklai iš tokių verpalų vadinami melanžiniais audiniais. 

Mašina, kuri maišo skirtingus pluoštus, vadinama *melanžintuvė* arba *maišymo temptuvė*.

## Nuorodos
Lietuvos geologijos tarnyba

**Lietuvos geologijos tarnyba** – valstybės įstaiga, atsakinga už šalies žemės gelmes ir geologiją.

## Istorija
Įsteigta 1940 m. spalio 16 d. 1941–1991 m. tarnyba ne kartą pervadinta, reorganizuota.

Atkūrus Nepriklausomybę, Vyriausybės nutarimu ir Atkuriamojo Seimo pritarimu 1991 m. kovo 11 d. vietoj *Geologijos darbų gamybinio susivienijimo* ir *Gamtos išteklių departamento* įsteigta *Valstybinė geologijos tarnyba*.

Tarnyba pradėjo veikti turėdama 15 etatų ir žemės gelmių naudojimo reguliavimo funkcijas. Valstybinius geologinius tyrimus atliko geologijos įmonės. Tuometinio tarnybos direktoriaus Gedimino Motuzos iniciatyva, padedant Norvegijos geologijos tarnybai, tarnyba transformuota į europietišką nacionalinę geologinių tyrimų tarnybą, be žemės gelmių naudojimo reguliavimo, dar ir tiesiogiai vykdančią valstybei reikalingus geologinius tyrimus ir valdančią geologinės informacijos sistemą. Tai leido vienoje organizacijoje sukaupti valstybiniams geologiniams tyrimams skiriamas biudžeto lėšas ir sutelkti profesionalius geologus.

1994 m. tarnyba tapo Europos geologijos tarnybų forumo (FOREGS) nare.

## Veikla
Pagrindinės tarnybos darbo kryptys yra:
* valstybinių geologinių tyrimų organizavimas ir vykdymas;
* valstybinis žemės gelmių naudojimo reguliavimas ir kontrolė;
* valstybinės geologinės informacijos sistemos kūrimas ir duomenų kaupimas;
* tarptautinio bendradarbiavimo plėtimas.

Tarnyba teikia visuomenei duomenis apie žemės gelmes, teigiamas ir neigiamas jų savybes, tirdama ir prognozuodama geologinius procesus.

## Vadovai
* 1991–1998 m. Gediminas Motuza Matuzevičius
* 1999–2013 m. Juozas Mockevičius
* 2014–2018 m. Jonas Satkūnas
* 2018–2019 m. Jolanta Čyžienė
* 2019–2023 m. Giedrius Giparas
* 2023 m. Kęstutis Šetkus
* 2024 m. Egidijus Viskontas

## Šaltiniai
Ganos himnas

**Ganos himnas** – Ganos valstybinis simbolis. Ganos himno muziką 1957 m. parašė Philip Gbeho. Jo kartu sukurtas tekstas *Lift high the flag of Ghana* po 1966 m. karinio pučo buvo pakeistas į studento Michael Kwame Gbordzoe sukurtą ir konkurso būdu atrinktą tekstą.

## Eilės

: God bless our homeland Ghana
: And make our nation great and strong,
: Bold to defend forever
: The cause of Freedom and of Right;
: Fill our hearts with true humility,
: Make us cherish fearless honesty,
: And help us to resist oppressors' rule
: With all our will and might for evermore.

: Hail to thy name, O Ghana,
: To thee we make our solemn vow:
: Steadfast to build together
: A nation strong in Unity;
: With our gifts of mind and strength of arm,
: Whether night or day, in the midst of storm,
: In ev’ry need, whate’er the call may be,
: To serve thee, Ghana, now and evermore.


## Nuorodos
* Instrumentinis atlikimas
* Vokalinis atlikimas
Ailinglaplapas

**Ailinglaplapas** () – koralinis atolas Ramiajame vandenyne, Maršalo Salose, Raliko salų grandinės centrinėje dalyje. Atolas yra 152 km į šiaurės vakarus nuo Džaluito, į pietryčius nuo Namu atolo. Netoli Ailinglaplapo yra Džabato sala.

Atolas netaisyklingos formos, ištęstas iš vakarų į šiaurės rytus. Koralinis rifas daugelyje vietų pertrūkęs. Atolo žiedą sudaro 56 salelės; didžiausios: Votja, Bigatjelangas, Enjebingas, Airokas (Ailinglaplapas), Džehas. Bendras sausumos plotas – 14,7 km². Lagūna užima 750 km². Tai vienas didžiausių Maršalo Salų atolų.

1792 m. atolą pasiekė anglų jūrininkas Henry Bond. XIX a. atole veikė kopros prekybinis punktas.

1998 m. Ailinglaplapo atole gyveno 1959 žmonės. Svarbiausios gyvenvietės yra Votjos, Džeho, Airoko ir Boudžo salelėse. Verčiamasi daugiausia kopros apdirbimu. Yra 3 lėktuvų tūpimo taikai: Airoko, Džeho, Votjos.
Mokas (Armėnija)

**Mokas** () – Didžiosios Armėnijos ašcharas (provincija) piečiau Vano ežero, Armėnijos Tauro kalnuose. Graikų ir romėnų autoriai ją vadino **Moksoena**. Nuo XVIII a. vadinamas **Muksi** ()

## Aprašas
Mokas buvo mažiausias ašcharas, jame tebuvo tik 7 gavarai. Moko centras – to paties pavadinimo miestas *Moksas*.
Mokas šiaurėje ribojosi su Turuberanu, pietuose – su Korčaiku, rytuose su Vaspurakanu, vakaruose – su Aldzniku.

298–338 m. kraštą okupavo romėnai. 387 m. padalinus Didžiąją Armėniją, Mokas atsidūrė Persijai atitekusios Armėnijos dalyje. Moko teritorija buvo 2962 km²

Duomenys rodo, kad mokiečiai, būdami kalniečiai, kitų armėnų akyse turėjo blogą plėšikų reputaciją. Movsesas Chorenacis, rašydamas apie tai, kaip mitinis karalius Valaršakas įkūrė *[[nachararas|nachararijas]]*, pagarbiai pasakojo apie įvairių nachararijų dinastijų pradininkus. O apie Moka rašė tokiais mažai pagarbiais žodžiais: „Pastebėjęs mokietį, vyrą iš Moko, kalavijais ginkluotos minios vadeivą, jis įsteigė ten nacharariją.“ Šis vertimas yra sušvelnintas, nes vertėjas žodį *srika* vertė kaip 'kalavijininkas', nors pripažįsta, kad šis žodis paprastai reiškia 'niekšas; driskius'.

VII a. armėnų geografas Ananija Širakacis taip aprašė provinciją:
„Mokas yra į rytus nuo Agdzniko, Tauro kalnų tarpekliuose. Turi 9 gavarus: 1. Išairas, 2. Mius-Išairas, 3. Išoc Gavaras, 4. Arvenic-Dzoras, 5. Midža, 6. Tikrasis Moksas, 7. Arkaic Gavaras, 8. Argastovitas, 9. Džermadzoras.“

## Šaltiniai

## Nuorodos
Namu (atolas)

**Namu** () – koralinis atolas Ramiajame vandenyne, Maršalo Salose, Raliko salų grandinės centrinėje dalyje. Atolas yra 62 km į pietryčius nuo Kvadžaleino atolo, tarp šių atolų į vakarus yra Libo sala.

Atolas netaisyklingos formos, ištęstas iš šiaurės vakarų į pietryčius. Koralinis rifas vakaruose vietomis pertrūkęs. Atolo žiedą sudaro 51 salelė; didžiausios: Madžkinas, Namu, Maė, Loenas. Bendras sausumos plotas – 6,27 km². Lagūna užima 397 km².

1568 m. atolą pasiekė ispanų jūrininkas Alvaras de Medanja. Saloms buvo duotas *San Mateo* vardas. XIX a. atole veikė vokiečių kopros prekybinis punktas.

1998 m. Namu atole gyveno 801 žmogus. Svarbiausios gyvenvietės yra Namu, Madžkino, Maės ir Loeno salelėse. Verčiamasi daugiausia kopros apdirbimu, žvejyba. Madžkine ir Lugarene (prie Loeno) yra lėktuvų tūpimo takai.
Džabatas

**Džabatas** arba ***Džabvotas*** () – koralinė sala Ramiajame vandenyne, Maršalo Salose, Raliko salų grandinės centrinėje dalyje. Sala yra 12 km į šiaurės rytus nuo Ailinglaplapo atolo.

Sala nedidelė (plotas 0,6 km²), apsupta koralinio rifo.

1565 m. salą pasiekė ispanų jūrininkas Alonsas de Areljanas.

1998 m. Džabato saloje gyveno 112 žmonių. Iki 1970 m. ji buvo dažniausiai negyvenama.
Glodenio rajonas

**Glodenio rajonas** – vienas iš Moldovos administracinių vienetų, esantis šalies šiaurės vakaruose. Administracinis centras – Glodenis. 2012 m. duomenimis, rajone gyveno 61 400 gyventojų. Rajonas sudarytas iš vieno miesto, 16-os kaimų bei 18-os komunų.

## Geografija
Glodenio rajonas šiaurėje ribojasi su Raškaniu, rytuose su Belcio savivaldybe, pietuose su Feleščiu, vakaruose turi pasienio ruožą su Rumunija. Aukščiausias taškas, siekiantis 250 m, yra vakarinėje rajono dalyje.

## Tautinė sudėtis
Rokas Giedraitis

**Rokas Giedraitis** (g. 1992 m. rugpjūčio 16 d. Tauragėje) – Lietuvos krepšininkas.

Krepšininko tėvas – buvęs krepšininkas Robertas Giedraitis. 2011 m. Latvijoje vykusiame Pasaulio jaunimo krepšinio čempionate iki 19 m. Rokas Giedraitis su Lietuvos rinktine laimėjo aukso medalius. 2012 m. Slovėnijoje vykusiame Europos jaunimo krepšinio čempionate iki 20 m. su Lietuvos rinktine taip pat laimėjo aukso medalius. 2013 m. su Mažeikių klubu tapo Nacionalinės krepšinio lygos čempionu ir buvo pripažintas naudingiausiu finalo ketverto žaidėju.

2013 m. liepos pabaigoje pasirašė vienerių metų sutartį su galimybe ją pratęsti dar sezonui, su Šiaulių „Šiaulių“ klubu.

2016 m. vasario pabaigoje iki sezono pabaigos buvo paskolintas Šiaulių „Šiaulių“ klubui.

2018 m. liepos pradžioje pasirašė trejų metų sutartį su Berlyno „ALBA“ klubu. 2020 m. liepos pradžioje pasirašė trejų metų sutartį su 2020 m. Ispanijos čempionais – Vitorijos „Baskonia“ klubu.

2023 m. liepos viduryje pasirašė vienerių metų sutartį su Belgrado „Crvena Zvezda“ klubu. 2024 m. birželio pradžioje pratęsė kontraktą su Belgrado klubu dar dvejiems metams.

2025 m. liepos pabigoje pasirašė dviejų metų sutartį, su galimybe ją pratęsti dar vienam sezonui, su Tenerifės „La Laguna“ klubu.

## Pasiekimai

* 2014, 2015, 2016 m. BBL čempionas
* 2013 m. Nacionalinės krepšinio lygos čempionas
* 2012 m. Europos jaunimo iki 20 m. krepšinio čempionatas 1 vieta
* 2011 m. Pasaulio jaunimo iki 19 m. krepšinio čempionatas 1 vieta
* 2018 m. LKL vicečempionas
* 2020 m. Vokietijos krepšinio taurės čempionas
* 2020 m. BBL čempionas
* 2024, 2025 m. Koračo taurės čempionas
* 2024 m. ABA lygos čempionas

## Dalyvavimas čempionatuose

|}

## Šaltiniai

## Nuorodos
* Profilis www.basketnews.lt;
* NKL finalo ketverto MVP: Rokas Giedraitis;
Kodak

**„Eastman Kodak Company“** arba **„Kodak“** – viena ilgiausiai veikiančių pasaulio kompanijų, didžiausių pasaulyje foto reikmenų (fotoaparatų, juostelių ir spausdintuvų) gamintojų JAV.

„Kodak“ prekinis ženklas yra vienas geriausiai atpažįstamų prekės ženklų. Kodak kompanija sukūrė ir standartizavo foto bei kino juostas, įvairias medžiagas fotocheminiams procesams, jos dėka fotografavimas plačiai paplito, tapo prieinamas kiekvienam.

Kompaniją 1881 m. įkūrė George Eastman Ročesteryje (Niujorko valstija). Pirkėjams 1888 m. buvo pristatytas pirmasis pasaulyje fotoaparatas, skirtas mėgėjams. Savo šlovės viršūnę „Eastman Kodak“ buvo pasiekusi 1980–1990 m., kai buvo išsikovojusi fotoaparatų ir juostelių gamintojos lyderės titulą. Vėliau ją iš rinkos išstūmė nesugebėjimas keistis, prasidėjus skaitmeninės fototechnikos erai, į rinką vis stipriau žengiant išmaniesiems telefonams.

Kompanija „Eastman Kodak“ 2012 m. pareiškė ketinanti nutraukti skaitmeninių fotoaparatų ir vaizdo kamerų gamybą. Nutraukus fotoaparatų gamybą, kompanijos veikla bus sutelkta į spausdintuvų, fotoaparatų priedų ir kroviklių gamybą, taip pat į nuotraukų spausdinimo paslaugas.

## Šaltiniai

## Nuorodos

* Oficiali „Kodak“ svetainė
Polaroid

**„Polaroid Corporation“** – JAV fototechnikos ir buitinės elektronikos prekių gamintoja. „Polaroid“ labiausiai pagarsėjo savo momentinės fotografijos technologijomis ir išskirtiniais fotoaparatais, kuriais buvo padaromos momentinės nuotraukos.

Kompaniją „Polaroid“ įkūrė 1937 m. Edwin Herbert Land. Veiklą pradėjo nuo poliarizuotų akinių gamybos. 1948 m. buvo pagamintas pirmasis momentinis fotoaparatas. Jame kartu su fotografiniu popieriumi vienoje pakuotėje buvo talpinami ir visi nuotraukos ryškinimui reikalingi chemikalai, ir visiškai paruošta nuotrauka būdavo pagaminama per mažiau nei minutę. Pajamos iš šių ir kitų produktų pasiekė trijų milijardų dolerių piką 1991 m. Prasidėjus skaitmeninių fotoaparatų erai, kompanijos reikalai ėmė prastėti. Nesugebėdama rinkai pristatyti konkurencingo skaitmeninio fotoaparato modelio, kompanija susidūrė su finansiniais sunkumais ir subankrutavo. Pirmą kartą tai nutiko 2001 m., o antrąjį kartą – 2008 m. Ji paskelbė atsisakanti momentinės fotografijos technologijos. Kompanija galiausiai buvo likviduota. Bet „Polaroid“ prekinis ženklas išliko ir toliau – jį 2009 m. įsigijo „Gordon Brothers“ ir „Hilco“. Naudojant „Polaroid“ prekinį ženklą, yra licencijuojama fotoaparatų, spausdinimo popieriaus ir kitų elektronikos prekių gamyba.

## Šaltiniai

## Nuorodos

* „Polaroid“ kompanijos svetainė
Turuberanas

**Turuberanas** () – Didžiosios Armėnijos ašcharas (provincija), buvusi į vakarus ir šiaurės vakarus nuo Vano ežero.

Šis regionas nuo 189 m. pr. m. e. iki 387 m. buvo Didžiosios Armėnijos dalis. Vėliau buvo Sasanidų imperijos, Bizantijos, Arabų Kalifato, viduramžių Armėnijos, Zakaridų Armėnijos, įvairių turko-mongolų valstybių, Safavių valstybės ir, galop, Osmanų imperijos dalis. Iki 1915 m. armėnų genocido teritorijoje gyveno labai daug armėnų.

Dabar buvęs Turuberanas yra Turkijos pietrytinė dalis.

## Aprašas
Turuberano plotas buvo 25008 km² VII a. armėnų geografas Ananija Širakacis ašcharą aprašė taip:
Turuberanas, greta Ketvirtosios Armėnijos, turi 16 gavarų: 1. Chuitas, 2. Aspakunikas, 3. Taronas, 4. Ašmunikas, 5. Mardagis, 6. Dasnavorkas, 7. Tuaracatapas, 8. Dalaras, 9. Charkas, 10. Varažnunikas, 11. Beznunikas, 12. Jerevarkas, 13. Agiovitas, 14. Apachunikas, 15. Koras, 16. Chorchorunikas. Jame yra Beznunio jūra (vakarinė Vano ežero dalis), kurios ilgis 100, o plotis 60 mylių. Šioje provincijoje išgauna varį, baltąją naftą, geležį.

Stambiausias Turuberano gavaras buvo Taronas, kurį graikai ir romėnai vadino *Taronitida* ir kurio pavadinimas kartais naudotas sinonimiškai Turuberanui. Strabonas minėjo, kad Taronitidą iš sirų (Seleukidų) atkariavo pirmasis Didžiosios Armėnijos valdovas Artašesas I.

## Išnašos
Maršalo Salų himnas

**[[Maršalo Salos|Maršalo Salų]] himną** sukūrė buvęs šalies prezidentas Amata Kabua. Himnas buvo įteisintas 1991 m.

## Himnas [[lietuvių kalba]]
: Mano sala yra ant vandenyno kranto;
: Kaip gėlių vainikas šalia jūros;
: Su Kūrėjo šviesa iš viršaus;
: Šviečianti gyvenimo spinduliais;
: Mūsų Tėvo nuostabų kūrinį;
: Paliki mums, mūsų Gimtine;
: Aš niekad nepaliksiu savo brangių namų;
: Mūsų protėvių dievai saugo ir laimina amžinai Maršalų Salas.

## Originalo kalba

Himno žodžiai maršaliečių kalba

: Aelōn̄ eo ao ion lometo;
: Einwot wut ko lōti ion dren elae;
: Kin meram in Mekar jen ijo ilan̄;
: Erreo an romak ioir kin meram in mour;
: Eltan pein Anij eweleo im wōj;
: Kejolit kij kin ijin jikir emol;
: Ijjamin Ilok jen in aō lemoran;
: Anij an ro jemem wonakke im kejrammon Aelin̄ kein am.

## Nuorodos
* Instrumentinis atlikimas
* Vokalinis atlikimas
Taronas

**Taronas** (), *Tarontida* – Didžiosios Armėnijos gavaras (apskritis), buvęs Turuberano ašcharo (provincijos) dalis. Buvo į vakarus nuo Vano ežero. Pagrindinis miestas – Mušas.

Taroną sudarė 4 rajonai:
* Mamikonianas,
* Palaunis,
* Belabitenė,
* Artochas (kitaip dar Ardžišas ar Artzikė).

## Istorija
Taronas – vienas pagrindinių istorinės Armėnijos centrų. Pagal legendą senovės armėnai kraštą pavadino *Taronu* vieno Nojaus palikuonio Torgomo garbei. Pagal Straboną Tarontida iš Seleukidų atėmė ir prisijungė prie Armėnijos Artašesas I.

361 ar 362 m. Tarone, Chaciko kaime, gimė Mesropas Maštocas – armėnų abėcėlės kūrėjas, raštijos pradininkas, švietėjas, misionierius, Biblijos vertėjas.

Tarone gyvenę armėnai buvo išnaikinti armėnų genocido metu. Dabar Taronas atitinka Turkijos Mušo provinciją. Pagrindiniai gyventojai – kurdai.
Zoë Bell

**Zoja Bel** ( g. 1978 m. lapkričio 17 d. Waiheke sala) – iš Naujosios Zelandijos kilusi aktorė ir kaskadininkė, atlikusi triukus daugelyje Kventino Tarantino filmų.

## Biografija
Zoja gimė Waiheke saloje, gydytojo Andrew Bello ir slaugės Tishos šeimoje, ji taip pat turi jaunesnį brolį Jake.

Ji augo Oklande, kur mokėsi „Auckland Girls' Grammar School“ mokykloje bei Selwyn koledže. Nuo jaunystės Zoja lankė gimnastikos treniruotes, šokius, o sulaukusi 15 susidomėjo tekvondo, kalnų dviračių sportu bei nardymu.

Jos karjera prasidėjo 1992 m. po pažinties su kaskadininku, kuris gydėsi pas jos tėvą galvos traumą. Zoja susidomėjo ir netrukus gavo pirmą darbą: jai teko šokti iš važiuojančios mašinos Naujosios Zelandijos muilo operoje „Shortland Street“.

Vėliau jos gimtinėje JAV kino studijos filmavo tokius nuotykių serialus kaip „Heraklis“ bei „“, kuriuose Zoja taip pat atliko kaskadinius triukus. Nuo 4-ojo „“ sezono ji tapo pagrindinės aktorės Lucy Lawless dublere, atliekančia už ją visus sudėtingus triukus.

Po „“ Zoja kaip kaskadininkė dirbo kuriant įvairius TV serialus bei filmus, kol 2003 m. režisierius Kventinas Tarantino pakvietė ją į savo filmą „Nužudyti Bilą“, kur ši turėjo atlikti triukus už Umą Turman. Režisieriui Zoja paliko tokį gerą įspūdį, kad vėliau jis ėmė kviesti ją į kiekvieną savo filmą, o 2007 m., kuriant juostą „Mirties įrodymas“, davė jai vieną pagrindinių vaidmenų. Vienoje įspūdingiausių šio filmo scenų, Zoja yra pririšta prie greitai lekiančio automobilio variklio dangčio, o ją persekioja Kurto Raselo vaidinamas maniakas.

2004 m. Zoja buvo Šeron Stoun dublerė filme „Moteris katė“. Tais pačiais metais pasirodė dokumentinis filmas apie kaskadininkus „Double Dare“, kuriame daugiausia buvo kalbama apie Zoją ir jos kolegę Jeannie Epper.

Vėliau sekė Zojos darbai filmuose „Karalystė“, „Pamergė pagal užsakymą“ bei „Negarbingi šunsnukiai“. Tuo pačiu greta kaskadininkės veiklos, ji buvo pradėta kviesti į filmus ir kaip aktorė. 2008 m. ji atliko pagrindinį samdomos žudikės Ievos vaidmenį internetiniame nuotykių seriale „Mirties angelas“, pradėtame rodyti 2009 m. Šiame filme, kaip ir veiksmo juostoje „Superagentės“, ji vaidino kartu su Lucy Lawless.

## Filmografija

## Apdovanojimai

## Šaltiniai

## Nuorodos

* IMDb profilis
Olympus

**„Olympus Corporation“** () – Japonijos optikos įrenginių ir reprografijos produktų gamintojas. Būstinė įsikūrusi Šindžiuku (Tokijas), Japonijoje. „Olympus“ priklauso didžioji dalis pasaulio virškinimo trakto endoskopų prekybos rinkos. Bendrovei priklauso apie 70 % rinkos dalis, kurios apskaičiuota vertė siekia 2,5 mlrd. JAV dolerių.

2011 m. bendrovė atleido naujai pasamdytą prezidentą iš Jungtinės Karalystės, kas įplieskė skandalą, kuris savo ruožtu smarkiai sudavė bendrovės akcijų rinkos vertei, kuri nukrito 75 %, ir pasibaigė 11 „Olympus“ direktorių areštavimu bei kitų vadovų įtarimais tariamai užsiimant nusikalstama veikla. Visi jie buvo japonai. Šis skandalas buvo viena didžiausių ir ilgalaikių nuostolių nuslėpimo suktybių Japonijos bendrovių istorijoje.

2012 m. „Olympus“ pranešė mažinsianti darbo jėgą ir uždarysianti apie 40 proc. iš savo 30-ies gamyklų iki 2015 m., kad sumažintų išlaidas, kurios susidarė praradus 117,7 mlrd. jenų (1,5 mlrd. JAV dol.), siekiančias dar paskutinyjį praėjusio amžiaus dešimtmetį.

## Istorija

„Olympus“ 1919 m. įkūrė Takešis Jamašita (*Takeshi Yamashita*). Pradžioje ji specializavosi mikroskopų ir termometrų versle. 1921 m. įregistruotas prekinis ženklas „Olympus“.

1923 m. parduotas termometrų gamybos verslas. Kompanija ėmė koncentruotis tiek mikroskopų gamyba. 1934 m. pradėta gaminti optikos įrengimus fotoaparatams. Po dviejų pradėta optikos priemonių ir pirmojo fotoaparato Semi-Olympus I prekyba. 1942 m. bendrovė ėmė specializuotis optikos produktų gamyboje; kompanijos pavadinimas pakeistas į „Takachiho Optical Co., Ltd.“. 1947 m. pervadinta į „Olympus Optical Co., Ltd.“.

2003 m. nuspręsta bendrovei suteikti produktų linijos „Olympus“ pavadinimą, kuris pasirinktas pagerbiant Olimpo kalną – graikų mitologijos dievų buveinę.

## Išnašos

## Nuorodos

* Oficiali svetainė
* Oficialus industrinis tinklalapis
Amata Kabua

**Amata Kabua** (1928 m. lapkričio 17 d. – 1996 m. gruodžio 20 d.) buvo Maršalo Salų politikas, pirmasis šalies prezidentas. Jis ėjo šias pareigas penkias kadencijas iš eilės nuo 1979 iki 1996 m.

Amata Kabua dirbti pradėjo mokytoju mokykloje. 1963 m. jis buvo išrinktas į Mikronezijos kongresą ir vieną kadenciją jam vadovavo. 1979 m. politikas buvo išrinktas pirmuoju šalies prezidentu. Jis daug prisidėjo siekiant šaliai nepriklausomybės bei sukūrė Maršalo Salų himną.

## Šaltiniai

|-
Paulius Viktoravičius

**Paulius Viktoravičius** (g. 1984 m. lapkričio 4 d., Šiauliai) – Lietuvos plaukikas, daugkartinis Lietuvos čempionas. 2004 m. ir 2008 m. olimpinių žaidynių dalyvis.

## Biografija

Pasirinkti plaukimo sporto šaką jam padėjo trenerė Jūratė Lazdynaitė, kuri pirmoji Paulių, jam dar tik lankant darželį, supažindino su baseinu. Paulius Viktoravičius savo sportinę karjerą pradėjo 1991 metais. Pirmoji jo trenerė – Aida Zuozienė. Nuo 1993 iki 2000 metų jis treniravosi pas trenerį Gintarą Prunskų, 2000–2006 metais treniruotes lankė pas trenerę Nataliją Tarelkiną, o nuo 2006 metų rugsėjo mėnesio perėjo pas trenerį Kęstutį Jankevičių, pas kurį 2011 m. ir baigė savo sportinę karjerą.  Nuo 2017 m. liepos mėnesio Šiaulių plaukimo centro „Delfinas“ direktorius.

## Pasiekimai

* 2010 m. Lietuvos plaukimo čempionatas 50 m laisvuoju stiliumi 1 vieta
* 2010 m. Lietuvos plaukimo čempionatas 100 m laisvuoju stiliumi 1 vieta
* 2009 m. Lietuvos plaukimo čempionatas 100 m laisvuoju stiliumi 1 vieta
* 2008 m. Lietuvos plaukimo čempionatas 100 m laisvuoju stiliumi 1 vieta
* 2006 m. Lietuvos plaukimo čempionatas 100 m laisvuoju stiliumi 1 vieta
* 2005 m. Pasaulio čempionatas 4x100 m estafetė 4 vieta
* 2003 m. Lietuvos plaukimo čempionatas 100 m laisvuoju stiliumi 1 vieta
* 2002 m. Lietuvos plaukimo čempionatas 100 m laisvuoju stiliumi 1 vieta
* 2002 m. Europos jaunių plaukimo čempionatas 3 vieta

## Lietuvos rekordai

* 100 m laisvu stiliumi (olimpinis baseinas): 48.84
* 4x100 m laisvu stiliumi (olimpinis baseinas): 3:16.47
* 4x200 m laisvu stiliumi (olimpinis baseinas): 7:25.37
* 4x100 m kombinuotai (olimpinis baseinas): 3:35.40

## Šaltiniai

## Nuorodos
* Profilis www.sportsreference.com ;
* Paulius Viktoravičius biografija;
* Susiję straipsniai www.15min.lt;
* Susiję straipsniai www.lrytas.lt;
* Paulius Viktoravičius iki Londono olimpiados nebenuplauks.
Gintarė Jautakaitė

**Gintarė Jautakaitė-McCurdy** (g. 1958 m. birželio 4 d. Tauragėje) – Lietuvos ir JAV dainininkė gyvenanti Amerikoje Meino valstijoje.

## Biografija

Gimė 1958 m. birželio 4 d. Tauragėje. Pirmąją dainą "Vieversėlis" sukūrė šešerių metų ir laimėjo radijo dainų konkursą. Trylikametės Gintarės sukurtos pirmosios reikšmingesnės dainos yra "Mediniai žirgeliai" ir „Dobilo širdy“. Baigė Klaipėdos Stasio Šimkaus konservatorijos fortepijono ir džiazo improvizacijos studijas. Taip pat baigė Kauno Juozo Gruodžio muzikos koledžo fortepijono skyrių. 1974 m. įdainavo Monikos rolę miuzikle Ugnies medžioklė su varovais. 1980 m. dainavo filme Dičiaus karjera. 1981 m. Dniepropetrovske laimėjo jaunųjų artistų konkursą ir gavo premiją.

1982 m. emigravo į JAV ir 1983 m. tapo šios šalies piliete. 1990 m. persikėlė gyventi į Jungtinę Karalystę, kur bendradarbiavo su prodiuseriais ir muzikantais Guss Dudgeon (dirbo su Eltonu Džonu), Andrew Claxton (Dead Can Dance), James  (Radiohead), Adam Wakeman (Yes - Rick Wakeman sūnumi). Žymiais didžėjais Patrick Pulsinger ir Gaeton Schurrer (Madonos „Ray of Light“), Neil MacLellan (The Prodigy). 1997 m. Anglijoje pasirašė kūrybinę sutartį su EMI šešiems autorinės muzikos albumams. Taip pat pasirašė leidybinę sutartį su SONY. 2000 m. kovo mėnesį Europos ir Amerikos rinkoje pasirodė EMI-SONY išleista plokštelė "Earthless". "Earthless" dainos pasiekė 24 ir 13 hitų vietas Anglijos topuose.

## Diskografija

*2000: *Earthless*
*2003: *Feathermark*
*2009: *Kol prašvis*

## Nuorodos

* Asmeninis tinklalapis (ang.) ;
* Gintarės Jautakaitės glausta biografija ;
* Dainininkė Gintarė Jautakaitė: „Grįžtu į Palangos vasaros estradą, nors nemėgstu žvalgytis į praeitį“;
* Atlikėja G.Jautakaitė nebijo grožį vagiančio laiko ;
* G. Jautakaitė kuria muziką kinui ir lopšines vaikams penkiomis kalbomis;
* Gintarė Jautakaitė: vaikai užauga ir be saldainių!;
* Gintarė Jautakaitė: Jei gyventi, tai skristi;
* Sugrįžo į Lietuvą poezija ir dainomis ;
* Dainininkė sugrįžo iš JAV tiesti kelių į Kauną ;
* Biografija I (rus.) ;
* Biografija II (rus.).

## Šaltiniai
Jonas Bauža

**Jonas Bauža** (1942 m. vasario 14 d. Tauragėje - 2001 m. spalio 5 d. Maskvoje) – Lietuvos futbolininkas, rungtyniavęs vartininko pozicijoje. TSRS sporto meistras (1962).

## Biografija

1957 m. gynė Tauragės jaunių komandos vartus. 1958 m. atvyko gyventi į Šiaulius pas brolį Vytautą, buvusį Elnio vartininką. Po pusmečio treneris Ignas Urbonas, neatvykus į rungtynes Vytautui, pastatė jį į vartus. 1959 m. iš vartų išstūmė Vilniaus „Spartako“ meistrų vartininką Leoną Dūdą. Vilniuje neužsibuvo – 1962 m. jį iškvietė į Maskvos CSKA.

## Klubai

* 1959-1961:  Vilniaus Spartakas
* 1962:  Vilniaus Žalgiris
* 1962-1968:  Maskvos CSKA
* 1969-1970:  Maskvos Dinamo
* 1970-1971:  Maskvos Spartakas
* 1972:  Odesos Čornomorec

## Pasiekimai

* 1971 m. TSRS futbolo taurė 1 vieta
* 1970 m. TSRS futbolo čempionatas 3 vieta
* 1965 m. TSRS futbolo čempionatas 3 vieta
* 1964 m. TSRS futbolo čempionatas 3 vieta

## Šaltiniai
Advokatas (likeris)

**Advokatas** () – tradicinis olandų alkoholinis gėrimas, gaminamas iš kiaušinių, cukraus ir brendžio.

Turtingas gėrimas pasižymi glotniu kremišku gardžiu ir panašus į egnogą. Šiame gėrime alkoholio standartiškai būna 14–20 tūrio procentų. Jį gaminant daromas trynių, aromatinių spiritų, cukraus (ar medaus), brendžio, vanilės ir, kartais, grietinėlės (ar sutirštinto pieno) mišinys.

Žinomi advokato gamintojai yra *Bols*, *Cooymans*, *DeKuyper*, *Dwersteg*, *Jansen*, *Verpoorten*, *Warninks* ir *Warners*.

## Tipai ir vartojimas
Tirštasis advokatas daugiausia parduodamas tik Nyderlandų ir Belgijos rinkose, nedideli kiekiai – Vokietijoje ir Austrijoje. Tirštasis advokatas dažniausiai valgomas šaukšteliu.
Tirštajame advokate būna įdėta daug trynių, jį naudoja kaip vaflių garnyrą, kaip desertų (ledų, kiaušininių kremų ir pyragaičių) ingredientą. Tirštąjį advokatą dažnai patiekia plačiose taurėse su plakta grietinėle, o viršų pabarsto kakavos milteliais.

Skystasis advokatas eksportuojamas. Jo gamyboje naudojami ne vien tryniai, o tiek tryniai, tiek baltymai.
Žinomiausias kokteilis su advokatu yra *Snowball* – tai advokato, gazuoto limonado ir, kartais, žaliosios citrinos sulčių (šios nėra būtinos) mišinys.

Dar vienas kokteilis yra *Fluffy duck* ('Pūkuotoji antis'), kurį gamina su romu. Labai populiarus gėrimas su advokatu yra *[[Bombardino]]*, šis gėrimas paplitęs Italijos slidinėjimo kurortuose, ypač Italijos Alpėse. Gaminamas maišant advokatą, brendį ir plaktą grietinėlę.

## Panašūs gėrimai
Lenkiškas analogas yra *ajerkoniak* (ir  'kiaušiniai' + ), kurį gaminant vietoje brendžio naudoja degtinę (kas prieštarauja pavadinimui).

Panašūs likeriai yra Meksikos *[[rompopė]]* ir Kolumbijos *sabachonas*, juos gaminant naudojami tryniai ir vanilė. Kai kurie jų variantai gaunami dedant papildomų prieskonių.

## Taip pat skaitykite
* Kavos likeris
* Benediktinas (likeris)
* Krupnikas
* Limončelas

## Šaltiniai
Joe Rosenthal

**Džozefas Džonas Rozentalis** (; 1911 m. spalio 9 d. – 2006 m. rugpjūčio 20 d.) – JAV fotografas, kuris pelnė Pulicerio premiją už savo ikonišką Antrojo pasaulinio karo nuotrauką „Vėliavos kėlimas virš Ivo Džimos“, darytą Ivo Džimos mūšio metu. Jo nuotrauka tapo viena žymiausių karo nuotraukų.

## Biografija

Gimė 1911 m. spalio 9 d. Vašingtone. Jo tėvai buvo Rusijos žydų kilmės imigrantai; tačiau jis jaunystėje atsivertė į katalikybę. Pomėgis fotografuoti atsirado Didžiosios Depresijos metais jam gyvenant San Fransiske (Kalifornija), kur jis gyveno su savo broliu beieškodamas darbo. 1932 m. jis tapo laikraščio „San Francisco News“ reporteriu ir fotografu. Baigė San Fransisko universitetą.

JAV armija Rozentalį pripažino netinkamu tapti karo fotografu dėl jo prasto regėjimo, todėl jis tapo vienu iš „Associated Press“ (AP) darbuotojų ir kartu su JAV jūrų pėstininkų korpusu dalyvavo karo Ramiajame vandenyne operacijose. Penktadienį, 1945 m. vasario 23 d., apie 13 val., praėjus penkioms dienoms po jūrų pėstininkų išsilaipinimo Ivo Džimoje, plaukdamas salos link pėstininkų desantiniu laivu, Rozentalis išgirdo, kad virš Suribačio kalno, ugnikalnio pietrytiniame salos pakraštyje, keliama JAV vėliava. Išlipęs į krantą jis iškart suskubo link Suribačio. Pusiaukelėje jis sužinojo, kad vėliava jau pakelta, bet vis tiek nusprendė nufotografuoti jau iškeltą vėliavą. Atsidūręs vietoje Rozentalis pamatė, kad greta keliama mažesnė vėliava ir nusprendė įamžinti šį veiksmą savo fotoaparatu. 1945 m. už šią ikonišką nuotrauką Rozentaliui buvo įteikta Pulicerio premija, o pati nuotrauka padarė didelę įtaką JAV kultūrai. Ji laikyta įtikinamu pergalės simboliu, vaizduota daugelio žurnalų viršeliuose, pašto ženkluose ir kitur.

Rozentalis paliko „AP“ 1945 m. pabaigoje ir tapo „Times Wide World Photos“ vyriausiuoju fotografu bei vadovu. Vėliau tapo „San Francisco Chronicle“ darbuotuju. Rozentalis fotografu dirbo 35 metus. Į pensiją išėjo 1981 m. 1996 m. balandžio 13 d. jūrų pėstininkų korpuso viršininkas generolas Čarlzas K. Krulakas (*Charles C. Krulak*) Rozentaliui suteikė garbės jūrų pėstininko vardą.

Rozentalis mirė sava mirtimi miegodamas Novate, 2006 m. rugpjūčio 20 d., būdamas 94 metų amžiaus.

## Atminimo įamžinimas
2006 m. rugsėjo 15 d. Jungtinių Valstijų jūrų pėstininkų korpusas Rozentalį apdovanojo medaliu už išskirtinę tarnybą.

2006 m. Holivudo filmas „Mūsų tėvų vėliavos“, kurį režisavo Klintas Istvudas, pasakoja vėliavos kėlėjų istoriją ir vaizduoja Rozentalį dalyvaujant įvykių, kurie privedė jį prie ikoniškos vėliavos kėlimo nuotraukos padarymo, sūkuryje. Filme Rozentalį suvaidino aktorius Ned Eisenberg.

## Išnašos

## Papildomam skaitymui
* 
* 

## Nuorodos
* Vėliavos kėlimo Ivo Džimoje istorija (anglų k.)
* Joe Rosenthal: 1911–2006 (anglų k.)
Leica

**„Leica“** (, iš pavardės ***Lei'''tz'' + ***ca*'mera* 'fotoaparatas') – Vokietijos optikos bendrovė, gaminanti fotoaparatus, geodezijos įrangą, mikroskopus, taip pat šios įrangos prekės ženklas. 
Kompanija „Ernst Leitz GmbH“ dabar padalinta į tris bendroves: „Leica Camera AG“, „Leica Geosystems AG“ ir „Leica Microsystems GmbH“.
„Leica“ yra pirmųjų 35 mm fotoaparatų markė.

Pirmąjį „Leica“ fotoaparatą sukonstravo Oskar Barnack 1913 m. Autoriaus idėja buvo naudoti fotoaparate apie 2 metrus perforuotos kino juostos, norint išgauti 40 kadrų vienoje fotojuostos atkarpoje. Foto kadras 24×36 mm buvo išgautas padvigubinus kino juostos kadrą 18×24 mm.

Su pirmųjų „Leica“ fotoaparatų sukūrimu atsirado naujas fotografavimo amžius. Dėka dydžio ir fotoaparato patogumo fotoreporteris galėjo atsirasti pačių įvykių sūkuryje.

Serijinė „Leica“ fotoaparatų produkcija pradėta 1925 m. „E. Leitz Optische Werke“ bendrovėje Veclaro mieste.

2007 m. lapkritį aukcione Vienoje už modelį iš 1923 m. buvo sumokėta 336 tūkstančių eurų. Modelis, kuris įgavo tokią vertę, priklauso prototipinei serijai ir yra pažymėtas numeriu 107. Tai pirmasis produktas, eksportuotas į Amerikos rinką (norint įgyti patentą).

2011 m. gegužę aukcione Vokietijoje parduotas „Leica“ footoaparatas iš 1923 m. už 1,32 milijonų eurų. Tas aparatas priklauso serijai, kurioje yra tik 25 egzemplioriai. Jis vienintelis turėjo išgraviruotą užrašą „Germany“, nors patentą įgavo Niujorke.

Šiuo metu „Leica“ objektyvus galima rasti „Panasonic“ fotoaparatuose.

## Kultūrinė įtaka
„Leica“ fotoaparatai buvo labai vertinami, pasižymėjo patvarumu. To pavyzdžiu tarnauja 1943 m. Matvejaus Blanterio (dainos „Katiuša“ autorius) parašyta daina (žodžiai Konstantino Simonovo) „Песенка военных корреспондентов“ ('Karo koresponendentų dainelė'). Joje yra tokios eilutės (lietuviškas vertimas pažodinis):

 

## Šaltiniai

## Nuorodos
* Leica internetinis puslapis 
* Leica Club
Jalovenio rajonas

**Jalovenio rajonas** – vienas iš Moldovos administracinių vienetų, esantis šalies centrinėje dalyje. Administracinis centras – Jalovenis. 2012 m. duomenimis, rajone gyveno 99 700 gyventojų. Rajonas skirstomas į vieną miestą, 24-ias komunas ir 33 kaimus.

## Geografija
Jalovenio rajonas šiaurėje ribojasi su Strešeniu ir Kišiniovu, rytuose su Naujųjų Anėnų rajonu, pietuose su Keušeniu ir Čimišlija bei vakaruose su Hinčeščiu. Šiaurės vakarinis rajono reljefas (*Centrinėje Moldovos plynaukštėje*) – kalvotas, o rytinėje rajono dalyje (*Botnos upės slėnyje*) – plokščias.

Rajonas yra Dniestro upės baseine. Taip pat teka Dniestro intakai: Botna (152 km) ir Isnovatas (59 km).

## Tautinė sudėtis
Walter Heike

**Valteris Heikė** (1934 m. rugsėjo 20 d. Tauragėje, Lietuva – 1964 m. birželio 22 d. Berlyne, Vokietijos Demokratinė Respublika) – disidentas, nušautas bandantis pereiti Berlyno sieną.

## Biografija
Gimė 1934 m. rugsėjo 20 d. Tauragėje, Antrojo pasaulinio karo pabaigoje, artėjant Raudonajai armijai, kartu su tėvais sugebėjo atsitraukti iki rytinių dabartinės Vokietijos žemių. Baigęs mokyklą dirbo padėjėju smulkioje įmonėje vėliau baigė dailės mokslus ir dirbo tapytoju įvairiose kultūros įstaigose. 1955 m. paimtas į VDR liaudies kariuomenę, pradėjo dirbti pasienio apsaugos padalinyje, kur darbo metu susipažino su mergina iš Vakarų Berlyno. Už šiuos santykius jis buvo pašalintas iš pasienio apsaugos ir nusprendė pabėgti į Vakarų Berlyną. Pabėgimui išsirinko šalia Scharnhorststraße gatvės vykusias statybas, tačiau iškart buvo pastebėtas Stasi pareigūno, kuris iššovė du įspėjamuosius šūvius, bet V. Heikė toliau bėgo link sienos. Pribėgusį prie paskutinės sienos apsaugos dalies V. Heikę su AK-47 nušovė jį vijęsi pasieniečiai.

## Šaltiniai

## Nuorodos
* Berlin wall memorial: Walter Heike (ang.) ;
* Walter Heike biografija ir nuotrauka (vok.).
Libas

**Libas** () – koralinė sala Ramiajame vandenyne, Maršalo Salose, Raliko salų grandinės centrinėje dalyje. Sala yra į šiaurės vakarus nuo Namu atolo.

Sala nedidelė (plotas 0,93 km²), apsupta koralinio rifo, rombo formos, ištęsta iš šiaurės vakarų į pietryčius per 1 km.

1565 m. salą pasiekė ispanų jūrininkas Alonsas de Areljanas. Jis salai suteikė *Los Nadadores* („plaukikų“) vardą.

1998 m. Libo saloje gyveno 115 žmonių.
Velniškai tavo

**Velniškai tavo** () – 1967 m. režisieriaus Julieno Duvivier sukurtas kriminalinis filmas pagal Louiso C. Thomaso knygą, kuriame pagrindinį vaidmenį atliko prancūzų aktorius Alenas Delonas. 1968 m. aktorė Senta Berger už vaidmenį šioje juostoje pelnė „Bambi“ kino apdovanojimą.

## Pagrindiniai aktoriai
: *Aktorius – vaidmuo*
* Alain Delon – Pjeras Lagranžas / Žoržas Kampo
* Senta Berger – Kristiana
* Peter Mosbacher – Kimas
* Sergio Fantoni – Fredis

## Turinys

Po avarijos iš komos nubudęs Žoržas Kampo miglotai prisimena praeitį. Išleistą iš ligoninės, žmona Kristiana parsiveža jį į dvarą užmiestyje, kur šie persikėlė prieš įvykstant avarijai. Žoržą prižiūri šeimos draugas gydytojas Fredis, tačiau šio grįžtančios atminties nuotrupos ir kitų žmonių elgesys kelia nerimą, kad jis nėra tas, kuo visi laiko. Jo nepripažįsta šuo, nemėgsta korėjietis tarnas Kimas, dirbantis pas juos jau 7 metus bei neprisileidžia žmona, o nakties sapnuose jis regi karą, kuriame dalyvavo ir prisimena kitą savo vardą – Pjeras Lagranžas. Be to, prasideda keisti dalykai, panašūs į pasikėsinimus: jis vos nenukrenta nuo stogo pro neužvertą liuką, per vakarienę ant stalo nukrinta šviestuvas, o galiausiai užpuola jo paties šuo. Besislėpdamas nuo jo oranžerijoje, Žoržas pamato, kad šis kažką lauke kasa, o vėliau pasišalina. Likęs vienas, jis netrunka aptikti lauke užkastą vyro lavoną.

Vakare jis nori parodyti radinį Kristianai, tačiau kūno nebėra, o žmona tikina, kad šiam pasirodė. Žoržas, nebesuprasdamas kur tiesa, ima galvoti apie savižudybę, tačiau netikėtai savo kambaryje aptinka magnetofoną, kurio įrašas kiekvieną naktį jį ragina nusižudyti.

Galiausiai supratęs, kad nėra Žoržas Kampo, jis priverčia Kristianą pasakyti tiesą: šios vyras buvo labai piktas žmogus, o ji ir Fredis – meilužiai. Jie visi prieš kelis mėnesius grįžo iš Honkongo ir jų niekas šiose apylinkėse nepažinojo. Po to, kai vyras sužinojo apie neištikimybę, grumtynių metu Fredis jį nušovė, o kūną palaidojo. Pjeras, kuris iš tiesų buvo išgerti mėgstantis atsargos seržantas, su Fredžiu susipažino viename iš barų. Pjeras buvo nugirdytas ir suorganizuota automobilio avarija, kurioje jis turėjo žūti ir būti atpažintas kaip Žoržas Kampo, tačiau planas nepavyko, nes Pjeras liko gyvas.
Maršaliečiai

**Maršaliečiai** – Mikronezijos tauta, daugiausiai gyvenanti Maršalo Salose. Maršaliečiai kalba maršaliečių kalba. Dauguma šių gyventojų yra protestantai ir katalikai. Geografiškai gyventojų paplitimas skirstomas į dvi dalis – Raliko salų ir Ratako salų.

Maršaliečiai užsiima žemdirbyste, žuvininkyste, audimu, pynimu, rankdarbiais.
Hinčeščio rajonas

**Hinčeščio rajonas** – vienas iš Moldovos administracinių vienetų, esantis šalies rytų centrinėje dalyje. Administracinis centras – Hinčeštis. 2012 m. duomenimis, rajone gyveno 121 600 gyventojų. Rajonas skirstomas į vieną miestą, 24-is kaimus ir 38-ias komunas. Nuo 2003 m. yra vienas iš 32-ų šalies administracinių vienetų.

## Geografija
Hinčeščio rajonas šiaurės vakaruose ribojasi su Nisporeniu, šiaurės rytuose su Strešeniu, rytuose su Jaloveniu, pietuose su Čimišlija ir Leova, vakaruose Pruto upė teka išilgai pasienio su Rumunija. Rajono reljefas kalvotas. Aukščiausias taškas siekia 350 m. Rajone, šiaurės pietų kryptimi, teka Kogilnikas, Galbena, Lapusna, Sărata, Călmățui.

## Tautinė sudėtis
Silebebas

**Silebebas** () – angliškas saldusis gėrimas ar patiekalas, pagamintas iš pieno (dažnai – iš ką tik pamelžto) ar grietinėlės, sutraukintos įmaišant vyno, sidro ar kitokios rūgšties, o po to pasaldintas ir pagardintas.

Sakoma, kad labiausiai tradicinis silebebas gaunamas, kai melžėja melžia karvę tiesiai į ąsotį su sidru.

Kitas variantas – desertas, gaminamas suplakant pasaldintą pieną ar grietinėlę, kartais pridėjus kiaušinio baltymų, pagardinamas vynu ar likeriu. Patiekiamas kaip gėrimas jei skystas. Tirštas užpilamas ant pyragaičių ar vaisių.

## Šaltiniai
Vytautas Strolia

*Vytautas Strolia (1928) - Lietuvos fagotininkas, dirigentas.
*Vytautas Strolia (1960) - Lietuvos pasienio policijos karininkas, vidaus tarnybos pulkininkas, Medininkų pasieniečių mokyklos viršininkas, biatlonininkas.
*Vytautas Strolia (1992) - Lietuvos slidininkas, olimpietis.
Slidinėjimo lenktynės 2014 m. žiemos olimpinėse žaidynėse

**[[Slidinėjimo lenktynės|Slidinėjimo lenktynių]]** rungtys 2014 m. žiemos olimpinėse žaidynėse vyks Lauros biatlono ir slidinėjimo komplekse

## Rungtys

|-bgcolor="#CCCCCC"
! Vyrai!! Moterys
|-style="background:#efefef; color:black"
| 15 km klasikiniu stiliumi || 10 km klasikiniu stiliumi
|-style="background:#efefef; color:black"
| 30 km skiatlonas ||  15 km skiatlonas
|-style="background:#efefef; color:black"
| 50 km laisvu stiliumi || 30 km laisvu stiliumi
|-style="background:#efefef; color:black"
| 4 x 10 km estafetė || 4 x 5 km estafetė
|-style="background:#efefef; color:black"
| Sprintas || Sprintas
|-style="background:#efefef; color:black"
| Komandinis sprintas|| Komandinis sprintas
|}

## Medalininkai

### Vyrai

### Moterys

## Kvalifikacija

## Išnašos

## Nuorodos
* Oficiali svetainė